Burjassot celebra la seua XXIX Setmana dels Majors amb un programa carregat d’activitats
2025-07-24

El dilluns 4 de maig Burjassot donarà el tret d’eixida a la seua XXIX Setmana dels Majors, organitzada per l’Ajuntament del municipi, des de la Regidoria de Benestar Social, dirigida per Susana Marco.

En aquest dia les activitats començaran a les 14 hores amb un dinar de germanor, amb una aportació de 3€, en la Vila del Pilar; dinar que donarà pas als play backs preparats pels socis del mateix centre social i, a les 17 hores, per a tots els assistents. El dinar i el ball són gràcies a la junta directiva del centre social i compten amb la col·laboració de l’Ajuntament.

El dimarts 5 de maig serà un dia molt especial, ja que els majors de Burjassot poderan visitar el seu monument més important, Les Sitges, no en va el municipi és conegut com Burjassot, ciutat de les Sitges. La visita tindrà lloc a les 11 del matí i està limitada a 100 persones.

Un dia més tard, el dimecres 6 de maig, se celebrarà l’arribada de la primavera, en la Vila del Pilar, a partir de les 17.30 hores, amb un berenar d’orxata i fartons per als assistents que s’hagen inscrit en l’activitat. A més, en aquesta vesprada gaudiran d’una animació a càrrec del Grup A Riure, de Burjassot.

El dijous 7 de maig serà un dia molt emotiu, ja que se celebraran, a les 19 hores en l’Ajuntament, les Bodes d’Or dels matrimonis del municipi que en enguany compleixen els seus 50 anys de casats. Abans de tan emotiva celebració, al matí, a les 11 hores, tindrà lloc en el Centre Social Tierno Galván la xerrada de salut auditiva 12 preguntes, 12 respostes sobre audiòfons i, a més, el concurs gastronòmic de truites de creïlles.

La XXIX Setmana dels Majors de Burjassot es clausurarà en el Centre Social de la Vila del Pilar el divendres 8 de maig amb un berenar i ball.

Per participar en totes les activitats cal inscriure’s en les mateixes, en el Centre Social Tierno Galván a partir del 29 d’abril.